ವುಡ್ಸ್ ಅವರ ವೃತ್ತಿಜೀವನದ ಮುಂದಿನ ಹಂತವು ಪ್ರವಾಸದ ಉನ್ನತ ಸ್ಪರ್ಧಿಗಳಲ್ಲಿ ಒಬ್ಬರಾಗಿ ಉಳಿಯುವಂತಾಯಿತು, ಆದರೆ ತಮ್ಮ ಪ್ರಾಬಲ್ಯದ ಅಂಚನ್ನು ಕಳೆದುಕೊಂಡರು. ಅವರು 2003 ಮತ್ತು 2004ರಲ್ಲಿ ಮೇಜರ್(ಪ್ರಮುಖ ಪಂದ್ಯ)ಗೆಲ್ಲಲಿಲ್ಲ. 2003ರಲ್ಲಿ PGA ಟೂರ್ ಹಣದ ಬಹುಮಾನದ ಪಟ್ಟಿಯಲ್ಲಿ ಎರಡನೇ ಸ್ಥಾನ ಮತ್ತು 2004ರಲ್ಲಿ ನಾಲ್ಕನೇ ಸ್ಥಾನಕ್ಕೆ ಕುಸಿದರು. 2004ರ ಸೆಪ್ಟೆಂಬರ್‌ನಲ್ಲಿ ಅವರು ವಿಶ್ವದ ಅಗ್ರ ಶ್ರೇಯಾಂಕದ ಗಾಲ್ಫ್ ಆಟಗಾರರಾಗಿ 264 ಅನುಕ್ರಮ ವಾರಗಳ ದಾಖಲೆಯ ಶ್ರೇಣಿಯು ಡೈಚಿ ಬ್ಯಾಂಕ್ ಚಾಂಪಿಯನ್‌ಷಿಪ್‌ನಲ್ಲಿ ಅಂತ್ಯಗೊಂಡಿತು. ವಿಜಯ್ ಸಿಂಗ್ ಗೆಲವು ಗಳಿಸಿ, ಅಧಿಕೃತ ವಿಶ್ವ ಗಾಲ್ಫ್ ಶ್ರೇಯಾಂಕಗಳಲ್ಲಿ ವುಡ್ಸ್ ಅವರನ್ನು ಮೀರಿಸಿದರು.

ಅನೇಕ ವಿಮರ್ಶಕರು ವುಡ್ ಅವರ ಕುಸಿತದಿಂದ ಗೊಂದಲಕ್ಕೆ ಒಳಗಾದರು. ಸ್ವಿಂಗ್ ಕೋಚ್ ಬುಚ್ ಹಾರ್ಮನ್ ಜತೆ ವಿರಸದಿಂದ ಹಿಡಿದು ವುಡ್ಸ್ ವೈವಾಹಿಕ ಬದುಕಿನವರೆಗೆ ಅವರು ವಿವರಣೆಗಳನ್ನು ನೀಡಿದರು. ಇದೇ ಸಮಯದಲ್ಲಿ, ಸ್ವಿಂಗ್ ಬದಲಾವಣೆ ಕುರಿತು ತಾವು ಪುನಃ ಕಾರ್ಯನಿರತರಾಗಿರುವುದಾಗಿ ವುಡ್ಸ್ ತಿಳಿಸಿದರು. ಈ ಬಾರಿ ಶಸ್ತ್ರಕ್ರಿಯೆಯಿಂದ ದುರಸ್ತಿಯಾದ ತಮ್ಮ ಎಡ ಮಂಡಿಯ ನೋವನ್ನು ಕಡಿಮೆ ಮಾಡುವ ಆಶಯವನ್ನು ಹೊಂದಿದ್ದರು. ಅವರ ಸ್ವಿಂಗ್‌(ಹೊಡೆತದ ಶೈಲಿ)ನ 1998-2003ರ ಸ್ವರೂಪದ ಪ್ರಯೋಗದಿಂದ ಅವರ ಮಂಡಿಯು ತೀವ್ರ ಒತ್ತಡಕ್ಕೆ ಒಳಗಾಗಿತ್ತು. ಒಂದೊಮ್ಮೆ ಹೊಂದಾಣಿಕೆಗಳು ಪೂರ್ಣವಾದ ನಂತರ, ತಮ್ಮ ಮುಂಚಿನ ಆಟದ ಲಯಕ್ಕೆ ಹಿಂತಿರುಗುವ ನಿರೀಕ್ಷೆಯನ್ನು ಅವರು ಹೊಂದಿದ್ದರು. ವುಡ್ಸ್ ಕೋಚ್‌ಗಳನ್ನು ಬದಲಾಯಿಸಿ, ಹಾರ್ಮನ್ ಅವರನ್ನು ತ್ಯಜಿಸಿದ ನಂತರ ಹ್ಯಾಂಕ್ ಹ್ಯಾನಿ ಜತೆ ಕಾರ್ಯೋನ್ಮುಖರಾದರು.

ಕಟ್ ಸ್ಟ್ರೀಕ್
ಫಲಿತಾಂಶಗಳ ಕಾಲಾನುಕ್ರಮ
ಪ್ರಮುಖ ಚಾಂಪಿಯನ್‌ಷಿಪ್‌ಗಳು
2003–04: ಸ್ವಿಂಗ್ ಹೊಂದಾಣಿಕೆಗಳು